Linda Christanty

Linda Christanty (lahèr 18 Maret 1970) panèka sastrawati bân wartawan bhângsa Indonèsia. Salèrana narèma pan-bârâmpan Pangarghâ'ân dâ' karya-karyana, sè fiksi bân bânnè fiksi. Pan-bârâmpan tolèsan bân bukuna ampon è tarjemah ka pan-bârâmpan bhâsa, akadhi bhâsa Inggris, bhâsa Prancis, bhâsa Jeppang, bhâsa Thai, bhâsa Arab, bhâsa Jèrman, bân bhâsa Finlandia.Website resmi Taman Ismail Marzuki Èarsipaghi 2015-04-02 è Wayback Machine., Èaksès tangghâl 18-01-2026 Linda panèka sala sèttong sè narèma Pangarghâ'ân ḍâri Kusala Sastra KhatulistiwaNatioMultimedia: Love death and ignorance Èarsipaghi 2016-03-04 è Wayback Machine., Èaksès tangghâl 18-01-2026SeaWrite: Linda Chirstanty,http://www.seawrite.com/?page_id=23 Èaksès tangghâl 18-01-2026Newsral: Linda Chirstanty,http://www.newstral.com/de/people/23438465/linda-christanty Èaksès tangghâl 18-01-2026Literaturpflaster: Linda Christanti-Lesung, http://www.literaturpflaster.com/linda-christanty-lesung.html Èaksès tangghâl 18-01-2026

 Prosès krèatif 
Linda Christanty lahèr è Polo Bangka, Provinsi Bangka-Belitung. Sejjhâk ghi' kènè', salèrana ampon onèng dhunnya sastra. Awwâlla kalabân nolès cateddhân sabbhân arèna, puisi, bân carèta pènde'. Bâkto remaja, salèrana sajân cakang nolès. Bâkto aomor 19 taon (1989), karyana èbâca publik ghâbây partama kalèna. Bâkto jârèya salèrana mennang tor sè palèng ngoḍâ è lombâ carèta pènde' sè è ghellâr sareng harian umum Kompas lèbât karyana, Daun-Daun Kering. Carpèn kasebbhut è terbitaghi è Riwayat Negeri yang Haru: Cerpen Kompas Terpilih 1981-1990, sè terbit bulân Juni 2006 (èditor Radhar Panca Dahana).Website pribadi Linda Christanty, http://www.lindachristanty.com/ Èaksès tangghâl 18-01-2026

Saampona ollè gellar sarjana sastra ḍâri Fakultas Èlmo Budhâjâ Univèrsitas Indonèsia (FIB UI), salèrana alako è sèttong majalah komunikasi bisnis bân iklan. Taon 1999, salèrana ngallè ka tabloid èkonomi bân politik. Tapè ghun sataon abiddhâ. Saellana, salèrana dhâddhi bâgiyân dâri sèttong majalah kajiyân jurnalisme bân mèdia. È majalah kasebbhut salèrana alako dhâddhi rèdaktur tello taon abiddhâ (2000-2003). Saellana majalah kasebbhut bangkrut taon 2003, salèrana dhâddhi pangarang drama radio sè tèmana transformasi konflik ghâbây Common Ground Indonèsia (2003-2005). Bulân Oktober 2005, salèrana maddhek bân mimpin kantor berta è Banda Acèh ghâbây ngawâssi rèkonstruksi bân rèhabilitasi pascatsunami prosès pardamaiyan è Acèh. Salèrana lèbur ka mètode tolèsan jurnalisme naratif ghâbây abhungkos hasèl  rèportasena è lapangan. Karya-karyana aèssè mas'alah-mas'alah politik bân kamanossa'an è Indonèsia bân kawasan Asia Tenggara, sè bâḍâ hubunganna sareng politik global. Linda nerbitaghi pan-bârâmpan buku, sè fiksi bân bânnè fiksi.Gramedia Pustaka Utama, http://www.gramediapustakautama.com/penulis-detail/37316/Linda-Christanty  Èaksès tangghâl 18-01-2026

Salèrana ollè pan-bârâmpan Pangarghâ'ân sastra nasional bân internasional. Salèrana dhâddhi sala sèttong nominasi ghâbây N-Peace Award 2012 kalabân katègori Role Model for Peace è kawasan Asia Pasifik. Taon 2013, salèrana narèma Pangarghâ'ân sastra Asia Tenggara, SEA Write Award (Southeast Asian Writers Award) è Bangkok, Thailand.

 Sombher